Crete, Ctr. — Lato [Ion., Teos] — 201 BC — McC. Teos 14.5
Region: Aegean Islands, incl. Crete (IG XI-[XIII]) — Crete 

λατιων των προς καμαραι. εδοξεν λατιων τοις κοσμοις και ται πολει. επειδη τηιοι συγγενεις και φιλοι δια προγονων υπαρχοντες ψαφισμα και πρειγευτανς απεσταλκαν απολλοδοτον και κωλωταν οι δε επελθοντες επι το κοινον το λατιων το τε ψαφισμα απεδωκαν και αυτοι διελεγεν ακολουθως τοις γεγραμμενοις ταν εκτενεσταταν σπουδαν και φιλοτιμιαν ποιουμενοι περι τε τω γενεσθαι ταν καθιερωσιν τωι διονυσωι τας πολιος και τας χωρας τας τηιων και ταν ασυλιαν ετι δε και ταλλα τα υπαρχοντα αυτοις ενδοξα και τιμια δια τον θεον ψαφισαμενος και αυτος συναυξεν και αει τινος αγαθω παραιτιος γινεσθαι τωι δαμωι και οτι ταυτα πραξαντες ακολουθα πραξιομεν ται τε πορτι τον θεον ευσεβειαι ται μεγισται και χαριξιομεθα τωι δαμωι περι δε των αυτων διαλεγεντος μετα πασας ευνοιας και προθυμιας και τω παρα τω βασιλεος φιλιππω πρειγευτα περδικκα αποκρινασθαι τωι δαμωι τωι τηιων οτι προτερον α πολις και νυν δ ε[μ]πασιν ευχαριστει και μεμναμενοι ταν προυπαρχονσαν ται πολει συγγενειαν ταν τε καθιερωσιν τωι διονυσωι ταν τε πολιν και ταν χωραν ημεν ιεραν και ασυλον βωλομενοι χαριζεσθαι περδικκαι διδομεν δε και τα λοιπα τα υπαρχοντα υμιν ενδοξα και τιμια συνδιαφυλαξιομεν απροφασιστως εφ οσον κ ιωμεν δυνατοι. και ει τινες κα των ορμιομενων λατοθεν αδικησωντι τινα τηιον η κοιναι η ιδιαι παρα το γραφεν δογμα περι τας ασυλιας τας τε πολιος και τας χωρας εξεστω τωι παργενομενωι τηιων επιλαβεσθαι και σωματων και χρηματων ει τις κα αγηι οι δε κοσμοι οι τοκα κοσμιοντες αναγκαζοντων αποδιδομεν τος εχοντας αζαμιοι οντες και ανυποδικοι γραψαι δε και το δογμα ες το ιερον τας ελευθυιας.